**LĪGUMS Nr.AST/22-45**

**jaudas rezervju uzturēšana Latvijas Republikas elektroenerģijas sistēmas drošumam**

|  |  |
| --- | --- |
| Rīgā | 2022. gada 23. februārī |

**Akciju sabiedrība "Augstsprieguma tīkls"** (turpmāk - "**Pasūtītājs**"), kuru saskaņā ar \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no vienas puses, un **akciju sabiedrība "Latvenergo"** (turpmāk - "**Aizsardzības pakalpojumu sniedzējs**"), kuru saskaņā ar \_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no otras puses, turpmāk tekstā sauktas kopā – "**Līdzēji**" vai katra atsevišķi – "**Līdzējs**",

savstarpēji vienojoties un ņemot vērā sarunu procedūras ID Nr. AST2021/141 rezultātus, noslēdz šāda satura līgumu (turpmāk - "**Līgums**"):

1. **Līguma priekšmets**

1.1. Aizsardzības pakalpojumu sniedzējs Latvijas Republikas elektroenerģijas sistēmas drošumam garantē jaudas rezervju uzturēšanu (turpmāk – jaudas rezerves) Latvijas Republikas teritorijā 100 (simts) MW apjomā katrā stundā laika periodā no 2022.gada 1.marta līdz 2023.gada 28. februārim, kā arī nodrošina elektroenerģijas piegādi iepriekšminētajā termiņā katram konkrētam jaudas rezerves izmantošanas gadījumam atbilstošā apjomā (turpmāk **-** "**Pakalpojumi**"), bet Pasūtītājs samaksā par sniegtajiem Pakalpojumiem, tajā skaitā par piegādāto elektroenerģiju.

1.2. Aizsardzības pakalpojumu sniedzējs uzsāk elektroenerģijas piegādi sniegto Pakalpojumu ietvaros pēc Pasūtītāja Dispečeru dienesta dispečera rīkojuma saņemšanas. Pasūtītājam ir tiesības izmantot daļu vai visu jaudas rezervi. Pieprasītā jauda tiek sasniegta 15 (piecpadsmit) minūšu laikā pēc rīkojuma saņemšanas.

1.3. Par elektroenerģijas piegādes sākumu tiek uzskatīts brīdis, kad Pasūtītāja Dispečeru dienesta dispečers dod rīkojumu uzsākt elektroenerģijas piegādi. Par elektroenerģijas piegādes beigām tiek uzskatīts brīdis, kad Pasūtītāja Dispečeru dienesta dispečers dod rīkojumu pārtraukt elektroenerģijas piegādi. Par elektroenerģijas piegādes sākumu un beigām Pasūtītājs paziņo Aizsardzības pakalpojumu sniedzējam, sazinoties ar Elektroenerģijas vairumtirdzniecības operatīvo personālu pa Līguma 2.pielikuma 2.2.punktā norādīto tālruni un nosūtot e-pastu tā personālam uz Līguma 2.pielikuma 2.2.punktā norādīto e-pasta adresi. Pasūtītājs ir tiesīgs mainīt saziņas veidu, to 30 (trīsdesmit) dienas iepriekš saskaņojot ar Aizsardzības pakalpojumu sniedzēju.

1.4. Pasūtītājs patur tiesības pēc saviem ieskatiem gadījumā, kad būtu nepieciešams izmantot Pakalpojumus, iegādāties elektroenerģiju no citiem iespējamiem šī pakalpojuma sniedzējiem, ņemot vērā pakalpojuma izmaksas.

1.5. Pasūtītājam ir tiesības realizēt jaudas rezervi pēc citu pārvades sistēmas operatoru pieprasījuma.

1.6. Informāciju par Aizsardzības pakalpojumu sniedzēja tehniskajām iespējām Pasūtītājs gūst no uzraudzības kontroles un datu iegūšanas (SCADA) sistēmas tiešsaistes telemērījumiem.

**2. Līgumcena**

2.1. Pasūtītājs Aizsardzības pakalpojumu sniedzējam maksā par Pakalpojumu ietvaros veikto jaudas rezerves uzturēšanu Līguma 1.1.punktā minētajā apmērā, piemērojot šādu cenu: 9,85 EUR (deviņi *euro*, 85 centi), bez PVN, par 1 MW stundā.

2.2. Pasūtītājs Aizsardzības pakalpojumu sniedzējam maksā par Pakalpojumu ietvaros piegādāto elektroenerģiju cenu, kas Pasūtītājam ir paziņota Līguma 2.4.punktā noteiktajā kārtībā un aprēķināta Līguma 2.3. punktā noteiktajā kārtībā.

2.3. Jaudas rezervju realizācijas gadījumos piegādātās elektroenerģijas cena katrā tirdzniecības intervālā tiek noteikta, nākamās dienas elektroenerģijas cenu Latvijas tirdzniecības apgabalā reizinot ar koeficientu 5,5 (pieci komats pieci).

2.4. Ne vēlāk kā iepriekšējā plānošanas dienā pirms Pakalpojumu sniegšanas dienas līdz plkst. 16:00 vai, ja nākamās dienas elektroenerģijas cena Latvijas tirdzniecības apgabalā tiek publicēta pēc 15:00 (pēc Latvijas laika), stundas laikā pēc publikācijas, bet ne vēlāk kā līdz esošās dienas 23:00, Aizsardzības pakalpojumu sniedzējs paziņo Pasūtītājam par elektrostacijām, kurās tiek uzturētas elektroenerģijas ražošanas, starpvalstu savienojumu jaudu rezervēšanas un enerģijas plūsmu vadības rezerves, un rezervju realizācijas saskaņā ar šī līguma 2.3. punkta noteikumiem aprēķināto elektroenerģijas cenu saskaņā ar Līguma 1.pielikumā pievienoto formu.

2.5. Ja Pakalpojuma sniedzējs nākamās diennakts cenu nepaziņo līdz Līguma 2.4. punktā noteiktajam laikam, tad tiek piemērots iepriekšējo 2 (divu) nedēļu lētākais Aizsardzības pakalpojuma sniedzēja paziņotais diennakts cenu piedāvājums.

**3. Pakalpojumu uzskaite un pieņemšana**

3.1. Elektroenerģijas apjoms tiek noteikts (ar precizitāti 1 kWh un 1 min.) saskaņā ar šādu formulu:

T x P, kur

T = jaudas rezervju izmantošanas laiks stundās (fiksēts saskaņā ar Līguma 1.3.punktā noteikto kārtību);

P = faktiski pasūtītās jaudas apjoms (MW).

3.2. Nākamajā darba dienā pēc elektroenerģijas piegādes Pakalpojuma ietvaros Aizsardzības pakalpojumu sniedzēja pilnvarotās personas, kas norādītas Līguma 2. pielikumā, saskaņo ar Pasūtītāju iepriekšējā dienā piegādātās elektroenerģijas apjomu.

3.3. Līdz katra nākošā mēneša 5. (piektajai) darba dienai Aizsardzības pakalpojumu sniedzējs sastāda pieņemšanas-nodošanas aktu par iepriekšējā mēnesī sniegtajiem Pakalpojumiem, tajā skaitā par piegādāto elektroenerģiju, un nosūta to uz Līguma 2. pielikumā norādīto Pasūtītāja e-pasta adresi. Pieņemšanas-nodošanas akts tiks uzskatīts par saņemtu dienā, kad tas nosūtīts uz Līguma 2.pielikumā norādīto Pasūtītāja e-pasta adresi. Par pamatu akta sastādīšanai tiek ņemti dati par Pakalpojuma ietvaros uzturēto jaudas rezerves apjomu un uzskaitīto piegādāto elektroenerģiju, kuri saskaņoti starp Līdzējiem Līguma 3.2. punktā noteiktajā kārtībā

3.4. Pasūtītājam 3 (trīs) darba dienu laikā pēc pieņemšanas-nodošanas akta saņemšanas ir pienākums to pārbaudīt un parakstīt vai rakstveidā izteikt pamatotas pretenzijas.

3.5. Pēc pieņemšanas-nodošanas akta abpusējas parakstīšanas Aizsardzības pakalpojumu sniedzējs, pamatojoties uz saskaņoto un parakstīto aktu, izraksta rēķinu.

**4. Samaksas noteikumi**

4.1. Samaksa par sniegtajiem Pakalpojumiem, tajā skaitā par piegādāto elektroenerģiju, tiek veikta ar pārskaitījumu uz Aizsardzības pakalpojumu sniedzēja rēķinā norādīto norēķinu kontu.

4.2. Pasūtītājs maksājumus veic uz saņemtajā rēķinā norādīto bankas kontu 30 (trīsdesmit) dienu laikā pēc rēķina saņemšanas. Par samaksas brīdi uzskatāma diena, kad pilna maksājuma summa ienāk Aizsardzības pakalpojumu sniedzēja rēķinā norādītajā norēķinu kontā.

4.3. Aizsardzības pakalpojumu sniedzējs sagatavo rēķinus elektroniski un nosūta tos uz Pasūtītāja adresi: [rekini@ast.lv](mailto:ast@ast.lv). Līdzēji vienojas, ka elektroniski sagatavotajos rēķinos, personas, kas sagatavo rēķinus, rakstiskais paraksts tiek aizstāts ar tā elektronisko apliecinājumu (autorizāciju). Elektroniski saņemtajiem (izrakstītajiem) rēķiniem jāsatur pilna informācija atbilstoši Latvijas Republikas likuma "Par grāmatvedību" prasībām. Gadījumā, ja rēķini nav noformēti atbilstoši normatīvo aktu prasībām, Aizsardzības pakalpojumu sniedzēja pienākums ir anulēt iepriekš sagatavoto rēķinu un sagatavot un nosūtīt Pasūtītājam jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jaunā rēķina saņemšanas no Aizsardzības pakalpojumu sniedzēja.

**5. Nodevas un nodokļi**

5.1. Visiem izdevumiem, nodokļiem (izņemot PVN) un nodevām, kas jāmaksā par Pakalpojumiem, jābūt iekļautiem cenā, un par to nomaksāšanu ir atbildīgs Aizsardzības pakalpojumu sniedzējs.

5.2. PVN apmērs tiek aprēķināts un apmaksāts saskaņā ar Latvijas Republikas tiesību aktiem.

**6. Līdzēju pilnvarotās personas**

6.1. Rīkojuma par jaudas rezerves nodrošināšanas apjomu un elektroenerģijas piegādi Pakalpojumu ietvaros iesniegšanu, pieņemšanas-nodošanas aktu saskaņošanu un noformēšanu Līdzēji veic elektroniski, izmantojot Līguma 2.pielikumā norādītās e-pasta adreses. Gadījumā, ja elektroniskā saziņa nav iespējama vai ir traucēta, Līdzēji sazinās pa tālruni, izmantojot Līguma 2.pielikumā norādītos telefona numurus.

6.2. Abu Līdzēju pilnvarotās personas un to tiesības ir norādītas Līguma 2.pielikumā.

**7. Līguma izpildes nodrošinājums**

7.1. Aizsardzības pakalpojumu sniedzējam 10 (desmit) darba dienu laikā pēc Līguma noslēgšanas atbilstoši Līguma 3.pielikumā pievienotajam paraugam jāiesniedz Pasūtītājam Līguma izpildes nodrošinājums EUR 100 000.00 (simts tūkstoši *euro*, 00 centi) apmērā. Līguma izpildes nodrošinājumam jābūt spēkā visā Līguma darbības laikā un 30 (trīsdesmit) dienas pēc Līguma termiņa notecēšanas.

7.2. Līguma izpildes nodrošinājumam jābūt neatsaucamas bankas garantijas formā, ko izdevusi banka, kam ir tiesības veikt kredītiestādes darbību Latvijas Republikā vai līdzvērtīgam nodrošinājumam. Līguma izpildes nodrošinājuma formai un saturam jābūt iepriekš saskaņotam ar Pasūtītāju un jāsatur tā izdevēja pienākums nekavējoties izmaksāt jebkuru tam pieprasīto summu nodrošinājuma limita ietvaros saistībā ar jebkādu Pasūtītāja prasījumu attiecībā uz Aizsardzības pakalpojumu sniedzēja Līguma izpildes saistībām, turklāt Pasūtītājam nav pienākuma savu prasījumu pamatot vai pierādīt nodrošinājuma izdevējam. Līguma nodrošinājumam jābūt izdotam saskaņā ar un tam piemērojamas šādas materiālo tiesību normas: Starptautiskās Tirdzniecības un rūpniecības kameras Vienotie noteikumi par pieprasījuma garantijām Nr.758, 2010. Visus jautājumus, ko neregulē minētie noteikumi, regulē Latvijas Republikā spēkā esošie normatīvie akti.

7.3. Līguma izpildes nodrošinājumu Pasūtītājs ir tiesīgs izmantot, arī lai kompensētu Aizsardzības pakalpojumu sniedzēja saistību neizpildes rezultātā Pasūtītājam nodarītos zaudējumus.

7.4. Gadījumā, ja Pasūtītājs Līguma darbības laikā ir izmantojis savas tiesības un Aizsardzības pakalpojumu sniedzēja saistību nepienācīgas izpildes, neizpildes īstā laikā vai neizpildes vispār rezultātā saskaņā ar Līgumu Pasūtītājam pienākošos maksājumus pieprasījis segt Līguma izpildes nodrošinājuma ietvaros, Aizsardzības pakalpojumu sniedzējam 30 (trīsdesmit) dienu laikā ir pienākums iesniegt papildu Līguma izpildes nodrošinājumu līdz pilnai Līgumā noteiktajai Līguma izpildes nodrošinājuma summai.

**8. Līdzēju atbildība**

8.1. Gadījumā, ja Aizsardzības pakalpojumu sniedzējs, sākot ar 16. (sešpadsmito) minūti pēc Pasūtītāja Dispečeru dienesta dispečera Līguma 1.3.punktā noteiktajā kārtībā dotā rīkojuma saņemšanas, nenodrošina Pakalpojuma ietvaros elektroenerģijas piegādi, Pasūtītājs ir tiesīgs prasīt no Pakalpojumu sniedzēja līgumsoda samaksu 15 000 EUR (piecpadsmit tūkstoši *euro)* apmērā, par katru šādu gadījumu.

Šī punkta kārtībā aprēķinātais Līgumsods gadā nedrīkst nepārsniegt 10% no kopējās Pasūtītāja samaksātās summas kārtējā gadā.

8.3. Papildus Līgumā noteiktajam līgumsoda samaksas pienākumam Aizsardzības pakalpojumu sniedzējs sedz citas Pasūtītāja izmaksas, kas Pasūtītājam radušās, iegādājoties Pakalpojumus no cita pakalpojuma sniedzēja Aizsardzības pakalpojumu sniedzēja Līgumā noteikto saistību nepienācīgas izpildes, neizpildes īstā laikā vai neizpildes vispār dēļ, apmērā, kādā tās pārsniedz saskaņā ar Līguma noteikumiem aprēķināto līgumsodu.

8.3. Ja Pasūtītājs kavē veikt samaksu par pamatoti iesniegtu rēķinu, tas maksā Aizsardzības pakalpojumu sniedzējam līgumsodu 0,001% apmērā no kavējuma summas par katru kavējuma nedēļu līdz maksimālajam līgumsodam 10% no nesamaksātās summas.

8.4. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.

8.5. Ja Aizsardzības pakalpojumu sniedzējam ir pienākums saskaņā ar šo Līgumu maksāt Pasūtītājam līgumsodu, tad Pasūtītājam ir tiesības līgumsodu ieturēt ieskaita veidā, par līgumsoda summu samazinot Aizsardzības pakalpojumu sniedzējam veicamo maksājumu.

**9. Nepārvarama vara**

9.1. Līdzēji tiek atbrīvoti no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Līdzēji nevarēja iepriekš paredzēt un novērst, pielietojot saprātīgas pūles (turpmāk - "**nepārvaramas varas apstākļi**").

9.2. Pie nepārvaramas varas apstākļiem pieskaitāmi: ugunsnelaime, plūdi, dabas stihija, dabas kataklizma, kara darbība, sociālie konflikti, valsts un pašvaldību institūciju pieņemti lēmumi, tajā skaitā normatīvie akti un citi tiesību akti, kā arī citi apstākļi, kas neiekļaujas Līdzēju iespējamās kontroles un ietekmes robežās.

9.3. Tam Līdzējam, kas atsaucas uz nepārvaramas varas apstākļu esamību, nekavējoties, bet ne vēlāk kā 3 (trīs) dienu laikā par tiem jāpaziņo otram Līdzējam, norādot iespējamo saistību izpildes termiņu.

9.4. Ja nepārvaramas varas apstākļu dēļ Līguma izpilde aizkavējas vairāk kā par 90 (deviņdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.

**10. Līguma termiņš**

10.1. Līgums stājas spēkā ar dienu, kad to parakstījuši abi Līdzēji un ir spēkā līdz brīdim, kad abi Līdzēji pilnā apmērā izpildījušas savas Līgumā noteiktās saistības. Pakalpojumu izpilde Līguma ietvaros notiek laika periodā no 2022.gada 1.marta līdz 2023.gada 28. februārim.

10.2. Pasūtītājam ir tiesības vienpusēji izbeigt Līgumu, rakstveidā brīdinot Aizsardzības pakalpojumu sniedzēju 90 (deviņdesmit) dienas iepriekš, šādos gadījumos:

10.2.1. Aizsardzības pakalpojumu sniedzējs nav sniedzis kādu no Pakalpojumiem Līgumā noteiktajā kārtībā un nav novērsis pārkāpumu 3 (trīs) darba dienu laikā no Pasūtītāja paziņojuma saņemšanas; vai

10.2.2. Aizsardzības pakalpojumu sniedzējs atkārtoti nav sniedzis Pakalpojumus.

10.3. Pasūtītājam ir tiesības nekavējoties vienpusēji izbeigt Līgumu, ja Aizsardzības pakalpojumu sniedzējs nav iesniedzis Pasūtītājam atbilstoši Līguma noteikumiem sagatavotu Līguma nodrošinājumu Līgumā norādītajā termiņā.

10.4. Aizsardzības pakalpojumu sniedzējam ir tiesības vienpusēji izbeigt Līgumu, rakstveidā brīdinot Pasūtītāju 90 (deviņdesmit) dienas iepriekš, ja Pasūtītājs Līgumā noteiktajā termiņā nav veicis samaksu par izpildītajiem un Līgumā noteiktajā kārtībā pieņemtajiem Pakalpojumiem ilgāk kā 20 (divdesmit) dienas un nav novērsis attiecīgo pārkāpumu 10 (desmit) darba dienu laikā pēc rakstiska brīdinājuma saņemšanas no Aizsardzības pakalpojumu sniedzēja.

**11. Strīdu atrisināšana**

11.1. Pasūtītājam un Aizsardzības pakalpojumu sniedzējam jāpieliek visas pūles, lai savstarpēju pārrunu ceļā atrisinātu jebkādas domstarpības vai strīdus, kas izcēlušies starp tiem saistībā ar Līgumu.

11.2. Ja 30 (trīsdesmit) dienu laikā no pārrunu sākuma Pasūtītājs un Aizsardzības pakalpojumu sniedzējs savstarpēju pārrunu ceļā nav atrisinājuši strīdu saistībā ar Līgumu, jebkurš no Līdzējiem ir tiesīgs pieprasīt šī strīda atrisināšanu tiesā Latvijas Republikas tiesību aktos noteiktajā kārtībā.

**12. Piemērojamie tiesību akti**

Līgums pakļaujas un ir interpretējams saskaņā ar Latvijas Republikas tiesību aktiem.

**13. Sarakste**

13.1. Ja vien Līgumā nav norādīts citādi, jebkāds paziņojums, rīkojums vai informācija, kas sniedzama vai pieprasāma saskaņā ar Līgumu, nododama rakstveidā un ir uzskatāma par nodotu, ja pagājušas 5 (piecas) dienas kopš tā nodota pasta iestādē un nosūtīta ar ierakstītu sūtījumu otram Līdzējam uz tā adresi korespondences nosūtīšanai, vai arī nosūtāma elektroniski ar drošu elektronisku parakstu uz tā Līguma 13.2.punktā norādīto e-pasta adresi un ir uzskatāma par nodotu brīdī, kad saņemts apstiprinājums par sūtījuma saņemšanu. Ja paziņojums, rīkojums vai informācija iesniegta otram Līdzējam personīgi, tā tiek uzskatīta par saņemtu dienā, kurā saņemts apliecinājums par dokumenta saņemšanu. Mainot savu nosaukumu, adresi vai citus rekvizītus, katrs Līdzējs apņemas 7 (septiņu) dienu laikā paziņot otram Līdzējam par izmaiņām, pretējā gadījumā par saņemtiem uzskatāmi uz šajā Līgumā norādīto, vai pēdējo paziņoto adresi nosūtītie paziņojumi.

13.2. Līdzēju adreses korespondences nosūtīšanai:

13.2.1. Pasūtītājam: AS "Augstsprieguma tīkls", adrese: Dārzciema iela 86, Rīga, LV-1073, fakss: 67728858, e-pasts: ast@ast.lv;

13.2.2. Aizsardzības pakalpojumu sniedzējam: AS "Latvenergo", adrese: Pulkveža Brieža iela 12, Rīga, LV-1230, e-pasts: info@latvenergo.lv.

**14.** **Fizisko personu datu aizsardzība**

14.1. Līdzēji apņemas ievērot Latvijas Republikā spēkā esošajos normatīvajos aktos noteiktās prasības fiziskas personas datu apstrādei un aizsardzībai, tajā skaitā ievērot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, tajā skaitā bet ne tikai:

14.1.1. apstrādāt jebkādu informāciju, kas attiecas uz identificētu vai identificējamu fizisko personu (turpmāk - personas datus) tikai personas datu nodošanas mērķim, kas ir šī Līguma izpilde. Neuzglabāt personas datus ilgāk kā tas nepieciešams mērķim, kādam tie ir nodoti, un nodrošināt, ka personas dati ir precīzi un laikus atjaunoti atbilstoši personas datu apstrādes mērķim.

14.1.2. saņemt iepriekšēju rakstisku otra Līdzēja, no kura saņemti personas dati, piekrišanu, ja Līdzējs vēlas personas datus nodot citai personai.

14.1.3. pēc otra Līdzēja un datu subjekta pieprasījuma sniegt otram Līdzējam un datu subjektam informāciju par personas datu apstrādi, ko veic Līdzējs, un informāciju par tām fiziskajām vai juridiskajām personām, valsts vai pašvaldību iestādēm, kuras no tā ir saņēmušas informāciju par šo datu subjektu.

14.1.4. nekavējoties informēt otru Līdzēju par tiesībsargājošo iestāžu pieprasījumiem, kā arī gadījumos, kad nepilnvarotām vai trešajām personām radās pieeja personas datiem.

14.1.5. Iznīcināt vai nodot atpakaļ otram Līdzējam personas datus, un dokumentus, kas satur personas datus, ja Līguma darbība tiek izbeigta.

**15. Citi noteikumi**

15.1. Līdzēji vienojas, ka Līgums kopā ar tā pielikumiem, kā arī Līguma izpildes laikā iegūtā informācija ir konfidenciāla, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija jāpublisko saskaņā ar Latvijas Republikā spēkā esošiem normatīvajiem aktiem vai jāiesniedz uzraugošajām institūcijām.

15.2. Jebkuras izmaiņas vai papildinājumi Līgumā jānoformē rakstiski un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

15.3. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas tiesību aktiem.

15.4. Ja kāds no Līguma punktiem zaudē spēku vai ir pretrunā ar jaunizdotiem normatīvajiem aktiem, Līgums nezaudē spēku tā pārējos punktos, kas nepieciešamības gadījumā ir grozāmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.

15.6. Līgums kopā ar tā pielikumiem ir parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

15.7. Šim Līgumam ir šādi pielikumi, kas ir neatņemamas Līguma sastāvdaļas:

15.7.1. Elektrostacijas, kurās tiks uzturētas jaudas rezerves – 1.pielikums, sagatavots uz vienas lapas;

15.7.2. Līdzēju pilnvarotās personas un to kontaktinformācija – 2.pielikums, sagatavots uz trīs lapām;

15.7.3. Līguma nodrošinājums (paraugs) – 3.pielikums, sagatavots uz divām lapām.

**15. Līdzēju rekvizīti un paraksti**

|  |  |
| --- | --- |
| Pasūtītājs:AS "Augstsprieguma tīkls" Vienotais reģ. Nr.40003575567  PVN maks. reģ. Nr. LV40003575567  Juridiskā adrese: Dārzciema ielā 86,  Rīga, LV-1073  Banka: AS "SEB banka"  SWIFT : UNLALV2X  Konta Nr. LV55UNLA0050000858505  \_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ | **Aizsardzības pakalpojumu sniedzējs:**  AS "Latvenergo"  Vienotais reģ. Nr. 40003032949  PVN maks. reģ. Nr. LV40003032949  Juridiskā adrese: Pulkveža Brieža ielā 12  Rīga, LV-1230  Banka: AS "SEB banka"  SWIFT: UNLALV2X  konta Nr. LV24UNLA0001000221208  \_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ |

*Informācija par līguma parakstītājiem un kontaktpersonām netiek publicēta saskaņā ar fizisko personu datu aizsardzības normatīvo aktu prasībām*